
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 176 

1 Αυγούστου 2007 


ΝΟΜΟΣ ΥΠ’ ΑΡΙΘ. 3599 

Σύσταση Πανελληνίου Συλλόγου Φυσικοθεραπευτών 
καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΠΑΝΕΛΛΗΝΙΟΣ ΣΥΛΛΟΓΟΣ ΦΥΣΙΚΟΘΕΡΑΠΕΥΤΩΝ 
Άρθρο 1 

Σύσταση- Επωνυμία-Έδρα 

1. Συνιστάται νομικό πρόσωπο δημοσίου δικαίου με την 
επωνυμία «Πανελλήνιος Σύλλογος Φυσικοθεραπευτών» 
(Π.Σ.Φ.), το οποίο υπάγεται στην εποπτεία του Υπουργού 
Υγείας και Κοινωνικής Αλληλεγγύης. 

2. Έδρα του Συλλόγου ορίζεται η Αθήνα. Ο Σύλλογος 
έχει Περιφερειακά Τμήματα, τα οποία εδρεύουν στην 
πρωτεύουσα των νομών της χώρας. Η σύσταση των 
Περιφερειακών Τμημάτων γίνεται σύμφωνα με τις διατά¬ 
ξεις του παρόντος νόμου. Ο αριθμός των Περιφερειακών 
Τμημάτων δεν δύναται να υπερβαίνει τον αριθμό των 
νομών της χώρας. 

Αρθρο 2 
Σκοπός 

1. Σκοπός του Συλλόγου είναι η προαγωγή και ανάπτυ¬ 
ξη της φυσικοθεραπείας ως ανεξάρτητης και αυτόνομης 
επιστήμης και η παροχή υπηρεσιών υψηλής στάθμης 
στο κοινωνικό σύνολο. 

2. Για την εκπλήρωση του σκοπού αυτού, στο Σύλλογο 
ανήκει ιδίως: 

α) Η έρευνα, ανάλυση και μελέτη των φυσιοθεραπευ¬ 
τικών θεμάτων και η εκπόνηση επιστημονικών μελετών 
για ζητήματα που αφορούν τη φυσικοθεραπεία. 

β) Η σύνταξη εισηγήσεων επί φυσιοθεραπευτικών θε¬ 
μάτων είτε με δική του πρωτοβουλία είτε κατόπιν προ- 
σκλήσεως από τον αρμόδιο Υπουργό ή άλλο φορέα. 

γ) Η σύνταξη εισηγήσεων σε θέματα εκπαίδευσης, 
μετεκπαίδευσης, συνεχιζόμενης εκπαίδευσης και επι¬ 
μόρφωσης στο φυσιοθεραπευτικό κλάδο, καθώς και 
η αξιοποίηση για το σκοπό αυτόν υποτροφιών και εκ¬ 
παιδευτικών προγραμμάτων. 


δ) Η συμμετοχή στην υλοποίηση προγραμμάτων που 
επιχορηγούνται από εθνικούς ή κοινοτικούς πόρους και 
αφορούν τη φυσικοθεραπεία. 

ε) Η έκδοση των απαιτούμενων πιστοποιητικών για 
την απόκτηση και την ανανέωση της άδειας άσκησης 
επαγγέλματος από τα μέλη του, η τήρηση των μητρώων 
του και η λήψη των απαραίτητων μέτρων για την κατα¬ 
πολέμηση και την εξάλειψη της αντιποίησης άσκησης 
του επαγγέλματος του φυσικοθεραπευτή. 

στ) Η συμμετοχή στα εκάστοτε θεσμοθετημένα και 
αρμόδια όργανα για την άσκηση του επαγγέλματος του 
φυσικοθεραπευτή. 

ζ) Η συμμετοχή σε επιτροπές ελέγχου για τη νόμιμη 
άσκηση του επαγγέλματος του φυσικοθεραπευτή. 

η) Η συμμετοχή στα αρμόδια θεσμικά όργανα για τη 
χάραξη της πολιτικής υγείας στη χώρα. 

θ) Η εκπροσώπηση της χώρας σε ευρωπαϊκούς και δι¬ 
εθνείς οργανισμούς του φυσιοθεραπευτικού κλάδου. 

ι) Η έκδοση ενημερωτικού περιοδικού για τον κλάδο 
και συγγραμμάτων που τον αφορούν. 

ια) Η λήψη των απαραίτητων μέτρων για τη νόμιμη 
και απρόσκοπτη άσκηση του επαγγέλματος του φυσι- 
κοθεραπευτή. 

ιβ) Η σύνταξη και υποβολή εισηγήσεων στα αρμόδια 
θεσμικά όργανα για τον καθορισμό των φυσιοθερα¬ 
πευτικών πράξεων και την τιμολόγησή τους. 

ιγ) Ο έλεγχος τήρησης του Κώδικα Δεοντολογίας Φυ¬ 
σιοθεραπευτών και η διαφύλαξη των χρηστών ηθών 
κατά την άσκηση του φυσιοθεραπευτικού επαγγέλμα¬ 
τος από τα μέλη του. 

ιδ) Η μελέτη υγειονομικών θεμάτων και η διοργάνωση 
επιστημονικών συνεδρίων. 

ιε) Η καλλιέργεια συναδελφικού πνεύματος μεταξύ 
των μελών του και η φροντίδα για την επιστημονική 
πρόοδο αυτών. 

Άρθρο 3 
Μέλη 

1. Τα μέλη του Συλλόγου διακρίνονται σε τακτικά και 
επίτιμα. 

2. Τακτικά μέλη του Συλλόγου είναι οι πτυχιούχοι φυ¬ 
σιοθεραπευτές: α) της Ανωτέρας Σχολής Φυσιοθε¬ 
ραπευτών του Γ ενικού Νοσοκομείου Αθηνών «Βασιλεύς 
Παύλος», β) των πρώην Φυσιοθεραπευτικών Σχολών 
ΚΑΤΕΕ και ΚΑΤΕ, γ) των τμημάτων φυσικοθεραπείας 
των σχολών επιστημών υγείας - πρόνοιας των Τεχνο- 

λογικών Εκπαιδευτικών Ιδρυμάτων και δ) των ισότιμων 
σχολών της αλλοδαπής σύμφωνα με την ισχύουσα νο¬ 
μοθεσία. Όλοι οι υπό στοιχεία α', β', γ' και δ' φυσιο¬ 
θεραπευτές, υποχρεούνται να εγγράφουν στο Σύλλογο, 
σύμφωνα με τους όρους του παρόντος. 

3. Όσοι κατά τις διατάξεις του Κοινοτικού Δικαίου 
εγκαθίστανται στην Ελλάδα για να ασκήσουν το επάγ¬ 
γελμα του φυσικοθεραπευτή, υποχρεούνται να εγγρα- 
φούν στο Σύλλογο και αποκτούν τα ίδια δικαιώματα και 
υποχρεώσεις με τα άλλα τακτικά μέλη του Συλλόγου. 

4. Επίτιμα μέλη του Συλλόγου γίνονται πρόσωπα που 
έχουν συμβάλει στην ανάπτυξη και προαγωγή της φυ¬ 
σικοθεραπείας ως και φυσικοθεραπευτές που έχουν 
συνταξιοδοτηθεί. Τα επίτιμα μέλη ορίζονται με απόφαση 
του Κεντρικού Διοικητικού Συμβουλίου (Κ.Δ.Σ.), που επι¬ 
κυρώνεται από τη Γενική Συνέλευση των Αντιπροσώπων. 
Τα επίτιμα μέλη δεν έχουν τα δικαιώματα του εκλέγειν 
και του εκλέγεσθαι. 

Άρθρο 4 

Εγγραφή - Συνδρομή 

1. Κάθε φυσικοθεραπευτής υποχρεούται να υποβάλει 
αίτηση εγγραφής στο Περιφερειακό Τμήμα της περιο¬ 
χής όπου ασκεί ή πρόκειται να ασκήσει το επάγγελμά 
του. Η αίτηση εγγραφής συνοδεύεται από δύο φωτο¬ 
γραφίες του αιτούντος και επικυρωμένο αντίγραφο 
του πτυχίου. Για την εγγραφή απαιτείται η καταβολή 
εφάπαξ ποσού τριάντα ευρώ. Κάθε φυσικοθεραπευτής 
εγγράφεται σε ένα μόνο Περιφερειακό Τμήμα. Για κάθε 
εγγραφή τηρείται ατομικός φάκελος στο αρμόδιο Πε¬ 
ριφερειακό Τμήμα. 

2. Κάθε φυσικοθεραπευτής υποχρεούται, έως το τέλος 
Φεβρουάριου κάθε χρόνου, να υποβάλει στο Περιφερειακό 
Τμήμα στο οποίο ανήκει, δήλωση με τα εξής στοιχεία: 
όνομα, επώνυμο, όνομα πατέρα, όνομα μητέρας, τόπο 
γέννησης, ιθαγένεια, διεύθυνση κατοικίας και εργασίας. 
Μαζί με τη δήλωση υποχρεούται να υποβάλει αντίγραφο 
της άδειας ασκήσεως επαγγέλματος φυσικοθεραπευτή 
και δήλωση πραγματικής άσκησης του επαγγέλματος. 
Το έντυπο της δήλωσης αποστέλλεται σε όλα τα μέλη 
από το Περιφερειακό Τμήμα στο οποίο ανήκουν. Το Κ.Δ.Σ. 
του Συλλόγου μπορεί με απόφασή του να τροποποιήσει 
τη μορφή της δήλωσης. Η δήλωση καταχωρείται στο 
μητρώο του Περιφερειακού Τμήματος και τον ατομικό 
φάκελο του φυσικοθεραπευτή. Η ετήσια εισφορά κάθε 
φυσικοθεραπευτή στο Σύλλογο ορίζεται στα εξήντα ευρώ 
και καταβάλλεται με την υποβολή της ετήσιας δήλωσης. 
Τα επίτιμα μέλη δεν υποχρεούνται να καταβάλλουν τα 
ποσά της ετήσιας εισφοράς και της εγγραφής. 

3. Τα ποσά της ετήσιας εισφοράς και της εγγραφής 
μπορούν να αναπροσαρμόζονται με απόφαση του Κ.Δ.Σ. 
του Συλλόγου, που λαμβάνεται με πλειοψηφία των δύο 
τρίτων (2/3) των μελών του. Εντός μηνός από την εγ¬ 
γραφή μελών στα Περιφερειακά Τμήματα, οι Διοικούσες 
Επιτροπές των Περιφερειακών Τμημάτων υποχρεούνται 
να αποστείλουν αντίγραφα των δικαιολογητικών των 
μελών αυτών στο Κ.Δ.Σ. του Συλλόγου για την τήρηση 
του ενιαίου μητρώου μελών του Συλλόγου. Σε κάθε 
φυσικοθεραπευτή που υποβάλλει εμπρόθεσμα τη δή¬ 
λωση της παραγράφου και καταβάλλει την ετήσια συν¬ 
δρομή, χορηγείται δελτίο ταυτότητας, που ισχύει μέχρι 
το τέλος Φεβρουάριου του επόμενου έτους. Το δελτίο 
υπογράφεται από τον Πρόεδρο, τον Γ ενικό Γ ραμματέα 


του Περιφερειακού Τμήματος και τον κάτοχό του και 
σφραγίζεται με τη σφραγίδα του Περιφερειακού Τμή¬ 
ματος. Η ισχύς του ανανεώνεται κάθε χρόνο. Η υπο¬ 
βολή εκπρόθεσμης ή ανειλικρινούς δήλωσης αποτελεί 
πειθαρχικό παράπτωμα. Το ήμισυ των εισφορών των 
τακτικών μελών αποδίδεται υποχρεωτικά, έως την 30ή 
Απριλίου κάθε έτους, από τα Περιφερειακά Τμήματα 
στο Κ.Δ.Σ. του Συλλόγου. Η ευθύνη για την έγκαιρη 
καταβολή βαρύνει αποκλειστικά τον Πρόεδρο και τον 
Ταμία κάθε Περιφερειακού Τμήματος. Το ποσοστό των 
εισφορών που τα Περιφερειακά Τμήματα αποδίδουν στο 
Κ.Δ.Σ., μπορεί να μεταβληθεί με απόφαση που λαμβά- 
νεται με πλειοψηφία των δύο τρίτων (2/3) των μελών 
του Κ.Δ.Σ. και επικυρώνεται από τη Γενική Συνέλευση 
των Αντιπροσώπων. 

Κάθε φυσικοθεραπευτής υποχρεούται να αναρτά στην 
είσοδο του εργαστηρίου του την ένδειξη «Νόμιμο Εργα¬ 
στήριο Φυσικοθεραπείας», η οποία θα χορηγείται από 
το Σύλλογο και θα συνοδεύεται από τον αριθμό και την 
ημεροχρονολογία της εγκριτικής απόφασης εγγραφής 
του στο Σύλλογο. 

Άρθρο 5 

Πόροι του Συλλόγου - Διαχείριση 

1. Πόροι του Συλλόγου είναι: 

α) Τα έσοδα από την εγγραφή νέων μελών, 
β) Η ετήσια εισφορά των τακτικών μελών, 
γ) Τα δικαιώματα από την έκδοση πιστοποιητικών και 
βεβαιώσεων. 

δ) Τυχόν έκτακτες εισφορές των τακτικών μελών, μετά 
από απόφαση του Κ.Δ.Σ., που λαμβάνεται με πλειοψηφία 
δύο τρίτων (2/3) των μελών του και επικυρώνεται από 
τη Γ ενική Συνέλευση των Αντιπροσώπων, 
ε) Επιχορηγήσεις, από φυσικά ή νομικά πρόσωπα, 
στ) Δωρεές ή κληροδοτήματα. 
ζ)Έσοδα από την υλοποίηση προγραμμάτων, με εθνική 
ή κοινοτική χρηματοδότηση, 
η)Έσοδα από την πραγματοποίηση εκδηλώσεων, 
θ) Έσοδα από τις διαφημιστικές καταχωρήσεις στο 
περιοδικό και τα ενημερωτικά έντυπα του Συλλόγου. 

ι) Κάθε ποσό που εισπράττεται από το Σύλλογο για 
νόμιμη αιτία και προκειμένου να προαχθούν οι κατα¬ 
στατικοί σκοποί του. 

2. Η οικονομική διαχείριση του Συλλόγου διέπεται από 
τις διατάξεις του ν.δ. 496/1974 (ΦΕΚ 204 Α'), όπως αυτό 
ισχύει. 

Άρθρο 6 

Όργανα διοίκησης του Συλλόγου 

1. Ο Σύλλογος συγκροτείται από την Κεντρική Διοίκηση 
που εδρεύει στην Αθήνα και τα Περιφερειακά Τμήματα. 
Όργανα διοικήσεως του Συλλόγου είναι η Γενική Συνέ¬ 
λευση των Αντιπροσώπων και το Κεντρικό Διοικητικό 
Συμβούλιο. Στο Σύλλογο λειτουργεί επίσης Ανώτατο Πει¬ 
θαρχικό Συμβούλιο και Κεντρική Εξελεγκτική Επιτροπή. Η 
Γ ενική Συνέλευση των Αντιπροσώπων είναι το ανώτατο 
όργανο του Συλλόγου. Το Κεντρικό Διοικητικό Συμβού¬ 
λιο εκτελεί τις αποφάσεις της Γ ενικής Συνελεύσεως των 
Αντιπροσώπων και διοικεί το Σύλλογο. 

2. Όργανα διοικήσεως κάθε Περιφερειακού Τμήμα¬ 
τος είναι αντιστοίχως η Περιφερειακή Συνέλευση και 
η Διοικούσα Επιτροπή. Σε κάθε Περιφερειακό Τμήμα 
λειτουργεί Εξελεγκτική Επιτροπή. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3743 


3. Με προεδρικό διάταγμα, που εκδίδεται κατόπιν προ- 
τάσεως του Υπουργού Υγείας και Κοινωνικής Αλληλεγ¬ 
γύης, ορίζονται οι προϋποθέσεις και ο τρόπος ιδρύσεως 
των Περιφερειακών Τμημάτων, καθώς και τα ζητήματα 
σχέσεων και κατανομής αρμοδιοτήτων μεταξύ αυτών 
και της Κεντρικής Διοικήσεως. Με το αυτό διάταγμα 
καθορίζονται επίσης η συγκρότηση και οι ειδικότερες 
αρμοδιότητες των οργάνων, η διαδικασία εκλογής τους, 
ο τρόπος λειτουργίας και λήψης των αποφάσεών τους 
και τα σχετικά με την κατάσταση, τα καθήκοντα και τις 
αρμοδιότητες των επί μέρους μελών τους. 

4. Με απόφαση του Υπουργού Υγείας και Κοινωνικής Αλ¬ 
ληλεγγύης, κατόπιν εισηγήσεως της Προσωρινής Διοικού- 
σας Επιτροπής, καταρτίζεται ο Κανονισμός Λειτουργίας 
των Περιφερειακών Τμημάτων, ο οποίος είναι ενιαίος για 
όλα τα Περιφερειακά Τμήματα. Ο Κανονισμός τροποποι¬ 
είται με όμοια απόφαση, κατόπιν εισηγήσεως της Γενικής 
Συνέλευσης των Αντιπροσώπων. Με τον Κανονισμό ρυθ¬ 
μίζονται θέματα που αφορούν τη σύγκληση, την απαρτία, 
τις αρμοδιότητες και τον τρόπο λήψης των αποφάσεων 
από τις Περιφερειακές Συνελεύσεις των Περιφερειακών 
Τμημάτων, τη σύγκληση έκτακτης Περιφερειακής Συνέ¬ 
λευσης, τη σύγκληση, τις αρμοδιότητες και τον τρόπο 
λήψης των αποφάσεων από τη Διοικούσα Επιτροπή κάθε 
Περιφερειακού Τμήματος, την εκλογή και τις αρμοδιότητες 
των μελών της Διοικούσας Επιτροπής κάθε Περιφερειακού 
Τμήματος, την εκλογή των μελών και τη συγκρότηση της 
Εξελεγκτικής Επιτροπής κάθε Περιφερειακού Τμήματος, 
καθώς και την εκλογική διαδικασία για την ανάδειξη των 
αντιπροσώπων κάθε προσυνεδριακής Περιφερειακής Συ¬ 
νέλευσης στη Γ ενική Συνέλευση των Αντιπροσώπων. 

Άρθρο 7 

Πειθαρχικά Συμβούλια 

1. Η Διοικούσα Επιτροπή κάθε Περιφερειακού Τμήμα¬ 
τος είναι και το Πειθαρχικό του Συμβούλιο, αρμόδιο για 
τα πειθαρχικά παραπτώματα των μελών του. 

2. Συνίσταται Ανώτατο Πειθαρχικό Συμβούλιο το οποίο 
αποτελείται από πέντε τακτικά και ισάριθμα αναπληρω¬ 
ματικά μέλη. Ο Πρόεδρος του Ανώτατου Πειθαρχικού 
Συμβουλίου, όπως και το αναπληρωματικό του μέλος, 
είναι δικαστής, με το βαθμό του Εφέτη των Πολιτικών 
Δικαστηρίων, που ορίζονται κατά τις κείμενες διατάξεις. 
Τα υπόλοιπα τέσσερα τακτικά και ισάριθμα αναπλη¬ 
ρωματικά μέλη, είναι Φυσικοθεραπευτές και ορίζονται 
με απόφαση του Κεντρικού Διοικητικού Συμβουλίου. 
Γραμματέας του Ανώτατου Πειθαρχικού Συμβουλίου, 
αρμόδιος για την τήρηση των πρακτικών των συνεδρι- 
άσεών του, είναι ο Γραμματέας του Κεντρικού Διοικη¬ 
τικού Συμβουλίου. Το Ανώτατο Πειθαρχικό Συμβούλιο 
εκδικάζει τις υποθέσεις, σε πρώτο και τελευταίο βαθμό, 
κατόπιν παραπομπής τους από τα Πειθαρχικά Συμβού¬ 
λια, καθώς και τις ενστάσεις κατά των αποφάσεων των 
Πειθαρχικών Συμβουλίων. Είναι αρμόδιο για την εκδί¬ 
καση, σε πρώτο και τελευταίο βαθμό, των πειθαρχικών 
παραπτωμάτων των μελών του Κεντρικού Διοικητικού 
Συμβουλίου και των Διοικουσών Επιτροπών των Περι¬ 
φερειακών Τμημάτων του Συλλόγου. 

Άρθρο 8 

Πειθαρχικός έλεγχος των μελών του Συλλόγου 

Τα μέλη που παραβιάζουν τις διατάξεις του παρό¬ 
ντος νόμου, τις αποφάσεις των Γενικών Συνελεύσεων 


των Αντιπροσώπων, τις αποφάσεις των Περιφερειακών 
Συνελεύσεων ή επιδεικνύουν διαγωγή αντίθετη προς το 
συμφέρον και το κύρος του Συλλόγου και μη συνάδουσα 
με το επάγγελμα του φυσικοθεραπευτού, ελέγχονται 
πειθαρχικά, ανεξάρτητα από ενδεχόμενη ποινική ευθύνη 
τους, σύμφωνα με τις κείμενες διατάξεις. 

Πειθαρχικό παράπτωμα αποτελεί ιδίως κάθε υπαίτια 
παράβαση των καθηκόντων και των υποχρεώσεων που 
προβλέπονται για τους φυσικοθεραπευτές από τις δια¬ 
τάξεις του παρόντος νόμου, του Κώδικα Δεοντολογίας 
Φυσικοθεραπευτών, του Εσωτερικού Κανονισμού Λει¬ 
τουργίας του Συλλόγου, των αποφάσεων του Κ.Δ.Σ. του 
Συλλόγου και της Διοικούσας Επιτροπής του Περιφερει¬ 
ακού Τμήματος στο οποίο ανήκει ο φυσικοθεραπευτής. 
Ο έλεγχος και η αξιολόγηση των παραπτωμάτων των 
φυσικοθεραπευτών γίνεται από το αρμόδιο Πειθαρχικό 
Συμβούλιο. 

Οι επιβαλλόμενες από το αρμόδιο Πειθαρχικό Συμ¬ 
βούλιο ποινές είναι: α) έγγραφη επίπληξη, β) πρόστιμο, 
γ) προσωρινή παύση εξασκήσεως του επαγγέλματος 
του φυσικοθεραπευτού, από δεκαπέντε ημέρες έως έξι 
μήνες και δ) οριστική παύση εξασκήσεως του επαγγέλ¬ 
ματος του φυσικοθεραπευτού. 

Το πρόστιμο περιέρχεται στα οικεία Περιφερειακά 
Τ μήματα. 

Η ποινή της οριστικής παύσης ασκήσεως του επαγγέλ¬ 
ματος του φυσικοθεραπευτού, μπορεί να επιβληθεί εάν 
ο φυσικοθεραπευτής: α) τιμωρηθεί εντός τριετίας από 
το αρμόδιο Πειθαρχικό Συμβούλιο με δύο τουλάχιστον 
πειθαρχικές ποινές προσωρινής παύσης εξασκήσεως 
του επαγγέλματος του φυσικοθεραπευτού, β) καταδι¬ 
κάσθηκε με αμετάκλητη απόφαση ποινικού δικαστηρίου 
για κακούργημα, γ) καταδικάσθηκε με δύο τουλάχιστον 
αποφάσεις ποινικού δικαστηρίου για πλημμέλημα κατά 
την άσκηση ή με αφορμή την άσκηση του επαγγέλμα¬ 
τος του. 

Άρθρο 9 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
τρία έτη από την τέλεσή τους. Η προθεσμία της παρα¬ 
γραφής αναστέλλεται για όσο χρονικό διάστημα διαρκεί 
η πειθαρχική ή η ποινική διαδικασία, όχι όμως πέραν της 
τριετίας. Το Πειθαρχικό Συμβούλιο μπορεί με απόφασή 
του να αναβάλει την πειθαρχική δίωξη εφόσον, για τα 
αυτά πραγματικά περιστατικά, εκκρεμεί ποινική δίωξη, 
μέχρι την έκδοση αμετάκλητης απόφασης οπότε στην 
περίπτωση αυτή η πειθαρχική παράβαση παραγράφεται 
μετά την πάροδο έτους από το αμετάκλητο της από¬ 
φασης του ποινικού δικαστηρίου. 

2. Ο Γ ραμματέας κάθε ποινικού δικαστηρίου αποστέλ¬ 
λει στο Σύλλογο αντίγραφα των σχετικών βουλευμάτων 
και αποφάσεων, εντός δέκα ημερών από την έκδοσή 
τους. 

Άρθρο 10 

Διαδικασία ενώπιον του Πειθαρχικού Συμβουλίου 

1. Ο πειθαρχικός έλεγχος, σύμφωνα με τα προβλεπό- 
μενα από το άρθρο 8 του παρόντος νόμου ασκείται από 
τη Διοικούσα Επιτροπή κάθε Περιφερειακού Τμήματος, 
που λειτουργεί και ως Πειθαρχικό Συμβούλιο για τα πει¬ 
θαρχικά παραπτώματα των μελών του, αυτεπάγγελτα 
ή κατόπιν έγγραφης ή προφορικής αναφοράς ή ανα- 

κοίνωσης δημόσιας αρχής ή ύστερα από αίτηση κάθε 
ενδιαφερομένου. Η Διοικούσα Επιτροπή αποφαίνεται 
αιτιολογημένα, εντός δεκαπέντε ημερών από την υπο¬ 
βολή της καταγγελίας ή της αίτησης ή της αναφοράς ή 
της ανακοίνωσης αν θα ασκηθεί πειθαρχική δίωξη. 

2. Ο Πρόεδρος του Πειθαρχικού Συμβουλίου ορίζει με 
απόφασή του ένα μέλος του Συμβουλίου ως εισηγητή. 
Ο εισηγητής υποχρεούται να διενεργήσει προκαταρκτι¬ 
κή εξέταση, όπως επίσης να καλέσει και να εξετάσει 
ενόρκως μάρτυρες και να ενεργήσει κάθε απαραίτητη 
κατά την κρίση του πράξη για την πλήρη διερεύνηση 
της υπόθεσης. 

3. Μετά το πέρας της προκαταρκτικής εξέτασης, ο 
εισηγητής συντάσσει και υποβάλλει στο Πειθαρχικό 
Συμβούλιο το πόρισμά του. Το Πειθαρχικό Συμβούλιο, 
αφού εκτιμήσει τα στοιχεία του φακέλου, αποφαίνεται 
με αιτιολογημένη απόφασή του είτε για τη θέση της 
υπόθεσης στο αρχείο, οπότε και ενημερώνει εντός δε¬ 
καπέντε ημερών από τη λήψη της σχετικής απόφασης 
τον εγκαλούμενο φυσικοθεραπευτή και τον εγκαλούντα 
είτε παραγγέλλει στον εισηγητή της υπόθεσης να συ- 
ντάξει κατηγορητήριο. 

4. Ο Πρόεδρος του Πειθαρχικού Συμβουλίου υποχρε- 
ούται, επί ποινή ακυρότητας της διώξεως και της ποινής 
που τυχόν επιβληθεί, να καλέσει με δικαστικό επιμελητή 
τον φυσικοθεραπευτή, που διώκεται πειθαρχικά, προκει- 
μένου να λάβει ενυπόγραφα γνώση του κατηγορητηρίου 
και των εγγράφων της υπόθεσης και να απολογηθεί. 

5. Η προθεσμία που δίνεται στον φυσικοθεραπευτή 
που διώκεται πειθαρχικά, προκειμένου να λάβει γνώση 
του κατηγορητηρίου και να απολογηθεί, δεν δύναται 
να είναι μικρότερη από πέντε ημέρες και μεγαλύτερη 
από δέκα. 

6. Μετά την απολογία του φυσικοθεραπευτή ενώπιον 
του Πειθαρχικού Συμβουλίου ή την υποβολή έγγραφου 
απολογητικού υπομνήματος ή την πάροδο της ταχθεί- 
σας για το σκοπό αυτόν προθεσμίας, το Πειθαρχικό 
Συμβούλιο εκδίδει την απόφασή του. Κατά τη διαδικα¬ 
σία ενώπιον του Πειθαρχικού Συμβουλίου ο φυσιοθε¬ 
ραπευτής μπορεί να παρίσταται με τον πληρεξούσιο 
δικηγόρο του. 

7. Η απόφαση του Πειθαρχικού Συμβουλίου υπογρά¬ 
φεται από τον Πρόεδρο και τον Γραμματέα και πρέπει 
να είναι αιτιολογημένη. Επιδίδεται εντός οκτώ ημερών 
από την έκδοσή της στον φυσικοθεραπευτή. 

8. Το Πειθαρχικό Συμβούλιο έχει την εξουσία επιβολής 
των ποινών της έγγραφης επίπληξης και του προστίμου. 
Τις ποινές της προσωρινής ή της οριστικής παύσης 
εξασκήσεως του επαγγέλματος του φυσικοθεραπευτή 
μπορεί να επιβάλει μόνο το Ανώτατο Πειθαρχικό Συμ¬ 
βούλιο. Αν το Πειθαρχικό Συμβούλιο κρίνει ότι πρέπει να 
επιβληθεί η πειθαρχική ποινή της παύσης εξασκήσεως 
του επαγγέλματος του φυσικοθεραπευτή, παραπέμπει 
την υπόθεση στο Ανώτατο Πειθαρχικό Συμβούλιο. 

Άρθρο 11 

Διαδικασία ενώπιον του Ανώτατου 
Πειθαρχικού Συμβουλίου 

1. Η απόφαση του Πειθαρχικού Συμβουλίου υπόκει- 
ται σε έφεση, εντός αποκλειστικής προθεσμίας τριών 
μηνών από την επίδοσή της. Δικαίωμα εφέσεως έχει: 
α) ο φυσικοθεραπευτής που τιμωρήθηκε, β) ο εγκαλών 
σε περίπτωση απαλλαγής του διωχθέντος φυσιοθερα¬ 


πευτή και γ) η Διοικούσα Επιτροπή του περιφερειακού 
Τμήματος, που άσκησε τη δίωξη κατά του φυσιοθερα¬ 
πευτή. Η έφεση εκδικάζεται από το Ανώτατο Πειθαρχικό 
Συμβούλιο. 

2. Η έφεση κατατίθεται στον Γ ραμματέα του Πειθαρ¬ 
χικού Συμβουλίου που εξέδωσε την εκκαλούμενη από¬ 
φαση. Ο Γραμματέας συντάσσει πράξη κατάθεσης, η 
οποία υπογράφεται από τον ίδιο και τον εκκαλούντα 
και αποστέλλεται εντός δέκα ημερών, με τα συνοδευ¬ 
τικά αυτής έγγραφα στη Γραμματεία του Ανώτατου 
Πειθαρχικού Συμβουλίου. Η προθεσμία και η άσκηση 
της έφεσης έχουν ανασταλτική ισχύ. 

Το Ανώτατο Πειθαρχικό Συμβούλιο με αιτιολογημένη 
απόφασή του δύναται να απορρίψει την έφεση ή να 
μεταρρυθμίσει υπέρ του εγκαλούντος ή να εξαφανίσει 
την εκκαλουμένη απόφαση. Για το σκοπό αυτόν δύναται 
να εξετάσει κάθε πρόσφορο αποδεικτικό μέσο, σύμφωνα 
με τις διατάξεις του παρόντος νόμου. 

Το Ανώτατο Πειθαρχικό Συμβούλιο αποφασίζει αμε- 
τάκλητα και εκδίδει την απόφασή του εντός τριμήνου 
από την επομένη της διαβίβασης της υπόθεσης σε αυτό. 
Η απόφασή του διαβιβάζεται άμεσα στον Πρόεδρο του 
οικείου Περιφερειακού Τμήματος και κοινοποιείται στον 
ενδιαφερόμενο φυσικοθεραπευτή. 

Κατά της απόφασης του Ανώτατου Πειθαρχικού Συμ¬ 
βουλίου επιτρέπεται προσφυγή στα διοικητικά δικα¬ 
στήρια, σύμφωνα με τις διατάξεις της κείμενης νομο¬ 
θεσίας. 

Άρθρο 12 

Αίτηση εξαίρεσης μελών 
του Πειθαρχικού Συμβουλίου 

Οι διατάξεις του Κώδικα Ποινικής Δικονομίας για τον 
αποκλεισμό και την εξαίρεση δικαστών ισχύουν κατ’ 
αναλογία και για τα μέλη των Πειθαρχικών Συμβου¬ 
λίων. 

Άρθρο 13 

Επιτροπές εργασίας 

Το Κεντρικό Διοικητικό Συμβούλιο και οι Διοικούσες 
Επιτροπές των Περιφερειακών Τμημάτων μπορούν να 
καταρτίζουν επιτροπές εργασίας για την υλοποίηση των 
καταστατικών σκοπών του Συλλόγου και την προαγω¬ 
γή του επιστημονικού έργου του. Οι όροι λειτουργίας 
των επιτροπών αυτών καθορίζονται με τον Εσωτερικό 
Κανονισμό Λειτουργίας του Συλλόγου. 

Άρθρο 14 

Άδεια άσκησης φυσιοθεραπευτικού επαγγέλματος 

1. Στα υποβαλλόμενα δικαιολογητικά για την έκδοση 
άδειας άσκησης φυσιοθεραπευτικού επαγγέλματος 
από τις κατά τόπους Νομαρχίες, οι φυσικοθεραπευτές 
υποχρεούνται να συμπεριλάβουν και τη βεβαίωση εγ¬ 
γραφής τους στο οικείο Περιφερειακό Τμήμα του Συλ¬ 
λόγου. Αντίγραφο της άδειας ασκήσεως επαγγέλματος 
φυσικοθεραπευτή κατατίθεται, αμέσως μετά την παρα¬ 
λαβή της, από κάθε φυσικοθεραπευτή στο Περιφερειακό 
Τμήμα του Συλλόγου, στο οποίο ανήκει. 

2. Ο Γραμματέας της Εισαγγελίας Πρωτοδικών ή ο 
Γραμματέας αρμόδιου δικαστηρίου αποστέλλει στη 
γραμματεία του Συλλόγου αντίγραφα των υποβαλλό¬ 
μενων κατά των φυσικοθεραπευτών μηνύσεων και των 
εκδιδόμενων επί αυτών βουλευμάτων και αποφάσεων. 

3. Εντός έτους από τη δημοσίευση του παρόντος νό¬ 
μου υποχρεούνται όλοι οι φυσιοθεραπευτές να εγγρά¬ 
φουν στα Μητρώα του Συλλόγου. 

4. Σε περίπτωση προσωρινής ή οριστικής διαγραφής 
φυσικοθεραπευτή από το Σύλλογο, αναστέλλεται αυ¬ 
τοδικαίως η ισχύς της άδειας ασκήσεως επαγγέλματος 
ή αυτή αντιστοίχως ανακαλείται. 

Άρθρο 15 

Σφραγίδα του Συλλόγου 

Η σφραγίδα του Συλλόγου αποτελείται από τρεις 
επάλληλους και ομόκεντρους κύκλους, ο εξωτερικός 
των οποίων έχει διάμετρο 0,04 του μέτρου. Στο εσω¬ 
τερικό του υπάρχει το έμβλημα της Ελληνικής Δημο¬ 
κρατίας, ενώ γύρω από αυτό αναγράφονται κυκλικά 
στο επάνω μέρος οι λέξεις «ΥΠΟΥΡΓΕΙΟ ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ» και στο κάτω μέρος οι 
λέξεις «ΠΑΝΕΛΛΗΝΙΟΣ ΣΥΛΛΟΓΟΣ ΦΥΣΙΟΘΕΡΑΠΕΥ¬ 
ΤΩΝ». Προκειμένου για Περιφερειακό Τμήμα, η σφραγίδα 
συμπληρώνεται με τις λέξεις «ΠΕΡΙΦΕΡΕΙΑΚΟ ΤΜΗΜΑ...... 

Στον εξωτερικό κύκλο αναγράφονται οι λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ». 

Άρθρο 16 

Με απόφαση του Υπουργού Υγείας και Κοινωνικής 
Αλληλεγγύης κυρώνεται ο Κώδικας Δεοντολογίας Φυ¬ 
σιοθεραπευτών που συντάσσεται από την Προσωρινή 
Διοικούσα Επιτροπή. Με όμοια απόφαση κυρώνονται και 
οι τροποποιήσεις του Κώδικα, κατόπιν προτάσεως του 
Κεντρικού Διοικητικού Συμβουλίου του Συλλόγου. 

Άρθρο 17 

Προσωρινή Διοικούσα Επιτροπή 

1. Μέχρι την ανάδειξη των οργάνων διοίκησης του 
Συλλόγου, σύμφωνα με τις διατάξεις του παρόντος νό¬ 
μου, ορίζεται με απόφαση του Υπουργού Υγείας και 
Κοινωνικής Αλληλεγγύης, κατόπιν εισήγησης του Σω¬ 
ματείου «Πανελλήνιος Σύλλογος Φυσικοθεραπευτών», 
ενδεκαμελής Προσωρινή Διοικούσα Επιτροπή του Συλ¬ 
λόγου. Η θητεία της Προσωρινής Διοικούσας Επιτροπής 
δεν μπορεί να υπερβεί το ένα ημερολογιακό έτος από 
την ημεροχρονολογία διορισμού της. Η Προσωρινή Δι¬ 
οικούσα Επιτροπή υποχρεούται να κινήσει αμέσως τις 
διαδικασίες ανάδειξης των οργάνων διοίκησης του Συλ¬ 
λόγου. Παράταση της χρονικής διάρκειας της θητείας 
της είναι εφικτή μόνο με απόφαση του Υπουργού Υγείας 
και Κοινωνικής Αλληλεγγύης και μόνο για το διάστημα 
που απαιτείται για την ολοκλήρωση των διαδικασιών 
ανάδειξης των οργάνων διοίκησης του Συλλόγου. 

2. Μέχρι την ανάδειξη του πρώτου Κεντρικού Διοικη¬ 
τικού Συμβουλίου του Συλλόγου, σύμφωνα με τις δια¬ 
τάξεις του παρόντος νόμου, η Προσωρινή Διοικούσα 
Επιτροπή έχει τις ακόλουθες αρμοδιότητες: 

α) Την ενημέρωση των φυσικοθεραπευτών σε όλη 
τη χώρα. 

β) Τη μέριμνα για την εγγραφή όλων των φυσιο¬ 
θεραπευτών στο Σύλλογο, σύμφωνα με τους όρους 
του παρόντος. Φυσικοθεραπευτής μη εγγραφόμενος 
στο Σύλλογο εντός έτους από την έναρξη ισχύος του 
παρόντος στερείται του δικαιώματος ασκήσεως του 
επαγγέλματος. 

γ) Τη σύγκληση Περιφερειακών Συνελεύσεων σε όλα 
τα Περιφερειακά Τμήματα και τη διεξαγωγή εκλογών για 
την ανάδειξη των οργάνων διοίκησής τους και αντιπρο¬ 
σώπων στη Γ ενική Συνέλευση των Αντιπροσώπων. 


δ) Την ενοποίηση Περιφερειακών Τμημάτων που αριθ¬ 
μούν λιγότερα από πενήντα μέλη. 

3. Μετά την ανάδειξη του πρώτου Κεντρικού Διοικητι¬ 
κού Συμβουλίου του Συλλόγου, η Προσωρινή Διοικούσα 
Επιτροπή παύει να υφίσταται. 

4. Τα μέλη της Προσωρινής Διοικούσας Επιτροπής 
εφόσον εργάζονται στο δημόσιο τομέα δικαιούνται 
τις προβλεπόμενες από την κείμενη νομοθεσία άδειες 
από την υπηρεσία τους. Καθ’ όσο χρόνο είναι μέλη της 
Προσωρινής Διοικούσας Επιτροπής, διατηρούν όλα τα 
δικαιώματα που απορρέουν από την υπαλληλική τους 
ιδιότητα. 

5. Τα έξοδα της μετακίνησης, διαμονής και διατροφής 
των μελών της Προσωρινής Διοικούσας Επιτροπής, στις 
περιοδείες τους στην Περιφέρεια, για τις ανάγκες διε¬ 
ξαγωγής των αρχαιρεσιών για την ανάδειξη του πρώτου 
Κεντρικού Διοικητικού Συμβουλίου, καλύπτονται από 
το Σύλλογο, με την προσκόμιση των νόμιμων παρα¬ 
στατικών. 

6. Έδρα της Προσωρινής Διοικούσας Επιτροπής ορί¬ 
ζεται η Αθήνα. 

7. Δεν επιτρέπεται η χρήση της επωνυμίας «Πανελ¬ 
λήνιος Σύλλογος Φυσικοθεραπευτών» από άλλο νομικό 
πρόσωπο. 

Άρθρο 18 

Θέσεις προσωπικού 

Α. Κεντρική Διοίκηση 

Στην Κεντρική Διοίκηση συνιστώνται, κατά κλάδο, οι 
κάτωθι αναφερόμενες οργανικές θέσεις: 

1. Κλάδος ΠΕ Διοικητικός-Λογιστικός: Μία (1) θέση 

2. Κλάδος ΤΕ Λογιστικός: Μία (1) θέση 

3. Κλάδος ΔΕ Διοικητικός: Δύο (2) θέσεις 

4. Κλάδος ΥΕ Γενικών Καθηκόντων: Μία (1) θέση 

5. Γραφείο Νομικού Συμβούλου: Μία (1) θέση. 

Προσόντα θέσεων κατά κλάδο: 

Α. Κλάδος ΠΕ Διοικητικός - Λογιστικός 

Τα προσόντα διορισμού ορίζονται από το π.δ. 50/2001, 
όπως αυτό ισχύει. Ως πρόσθετα προσόντα ορίζονται η 
καλή γνώση της αγγλικής γλώσσας, καθώς και η τριετής 
προϋπηρεσία στον οικονομικό ή και λογιστικό τομέα. 

Β. Κλάδος ΤΕ Λογιστικού 

Τα προσόντα διορισμού ορίζονται από το π.δ. 50/2001, 
όπως αυτό ισχύει. Ως πρόσθετο προσόν ορίζεται η καλή 
γνώση της αγγλικής γλώσσας. 

Γ. Κλάδος ΔΕ Διοικητικού 

Τα προσόντα διορισμού ορίζονται από το π.δ. 50/2001, 
όπως αυτό ισχύει. Ως πρόσθετο προσόν ορίζεται η καλή 
γνώση της αγγλικής γλώσσας. 

Δ. Κλάδος Γ ενικών Καθηκόντων 

Τα προσόντα διορισμού ορίζονται από το π.δ. 50/2001, 
όπως αυτό ισχύει. 

Ε. Γ ραφείο Νομικού Συμβούλου 

Δικηγόρος παρ’ Εφέταις, κάτοχος τουλάχιστον μετα¬ 
πτυχιακού τίτλου στη Νομική. 

Αρμοδιότητες Προσωπικού 

Α. Κλάδος ΠΕ Διοικητικός-Λογιστικός 

1. Μελετά τις οικονομικές ανάγκες της Κεντρικής Διοί¬ 
κησης και των Περιφερειακών Τμημάτων και εισηγείται 
αντίστοιχα στο Κεντρικό Διοικητικό Συμβούλιο και τις 
Διοικούσες Επιτροπές του Συλλόγου. 

2. Καταρτίζει τον οικονομικό απολογισμό του Κεντρι¬ 
κού Διοικητικού Συμβουλίου και των Περιφερειακών Τμη¬ 
μάτων του Συλλόγου και τηρεί οικονομικά στοιχεία. 

3. Εκτελεί τις πόσης φύσεως δαπάνες και καταβάλλει 
τις αποδοχές του προσωπικού και τις αποζημιώσεις της 
Κεντρικής Διοίκησης. 

4. Προμηθεύεται, διαχειρίζεται και φυλάσσει τα εφόδια 
και τα υλικά που είναι απαραίτητα για τη λειτουργία του 
Κεντρικού Διοικητικού Συμβουλίου του Συλλόγου. 

5. Καταρτίζει τον οικονομικό ισολογισμό και τηρεί τα 
λογιστικά βιβλία και τα απαραίτητα δικαιολογητικά του 
Κεντρικού Διοικητικού Συμβουλίου. 

6. Συμβουλεύει τις Διοικούσες Επιτροπές των Περι¬ 
φερειακών Τμημάτων για τα σχετικά με τη λειτουργία 
τους οικονομικά θέματα. 

7. Εισπράττει τα έσοδα του Κεντρικού Διοικητικού 
Συμβουλίου του Συλλόγου και έχει την ευθύνη διαφύ¬ 
λαξης της περιουσίας του. 

8. Ο υπάλληλος του κλάδου αυτού αναπληρώνεται 
κατά την απουσία του, με απόφαση του Κεντρικού Δι¬ 
οικητικού Συμβουλίου από υπάλληλο του κλάδου ΤΕ 
Λογιστικού ή ΔΕ Διοικητικού. 

Β. Κλάδος ΤΕ Λογιστικός - Γραμματέας 

1. Επικουρεί τα στελέχη του διοικητικού και οικονομι¬ 
κού τομέα στην εκτέλεση των καθηκόντων τους, εφόσον 
παρίσταται ανάγκη. 

2. Τηρεί βιβλία στατιστικής. 

3. Συνεπικουρεί στην οργάνωση των επιστημονικών 
συνεδρίων και των τακτικών ή έκτακτων Γ ενικών Συνε¬ 
λεύσεων του Π.Σ.Φ. 

4. Μεταφράζει κείμενα από την ελληνική στην αγγλική 
γλώσσα και αντίστροφα. 

Γ. Κλάδος ΔΕ Διοικητικός - Γραμματείς 

1. Επικουρούν τα στελέχη του διοικητικού και οικο¬ 
νομικού τομέα στην εκτέλεση των καθηκόντων τους, 
εφόσον παρίσταται ανάγκη. 

2. Διεκπεραιώνουν όλη τη γραφική εργασία. 

3. Τηρούν το αρχείο, το Μητρώο και το πρωτόκολλο 
του Συλλόγου. 

4. Φροντίζουν για κάθε θέμα που αφορά την οργάνω¬ 
ση της γραμματειακής στήριξης, σύμφωνα με τις απο¬ 
φάσεις του Κεντρικού Διοικητικού Συμβουλίου. 

5. Τηρούν τα πρακτικά των συνεδριάσεων του Κεντρι¬ 
κού Διοικητικού Συμβουλίου και της Γ ενικής Συνέλευσης 
των Αντιπροσώπων του Συλλόγου. Διακινούν και επιδί¬ 
δουν υπηρεσιακά έγγραφα και την αλληλογραφία. 

6. Τηρούν βιβλία στατιστικής. 

7. Συνεπικουρούν στην οργάνωση των επιστημονικών 
συνεδρίων και των τακτικών ή έκτακτων Γ ενικών Συνε¬ 
λεύσεων του Π.Σ.Φ. 

8. Μεταφράζουν κείμενα από την ελληνική στην αγ¬ 
γλική γλώσσα και αντίστροφα. 

Δ. Κλάδος ΥΕ - Γ ενικών καθηκόντων - Βοηθητικό προ¬ 
σωπικό. 

Ο υπάλληλος πραγματοποιεί τις αναγκαίες για τη 
λειτουργία της Κεντρικής Διοίκησης εργασίες, σύμφωνα 
με τις αποφάσεις των αρμόδιων οργάνων. 

Ε. Γ ραφείο Νομικού Συμβούλου 

Ο Νομικός Σύμβουλος παρίσταται στα δικαστήρια 
για τις υποθέσεις του Συλλόγου, επικουρεί νομικά το 
Κεντρικό Διοικητικό Συμβούλιο του Συλλόγου και γνω- 
μοδοτεί επί ερωτημάτων που τίθενται από τα όργανα 
του Συλλόγου. 


Β. Περιφερειακά Τμήματα 

Σε κάθε Περιφερειακό Τμήμα συνιστάται μία θέση 
προσωπικού του κλάδου ΤΕ Λογιστικού ή ΔΕ Διοικη¬ 
τικού. 

Άρθρο 19 

Οι αποδοχές, αποζημιώσεις και έξοδα των υπαλλήλων 
του Συλλόγου καλύπτονται από τους ίδιους πόρους 
του Συλλόγου και σε καμία περίπτωση δεν βαρύνεται 
ο Κρατικός Προϋπολογισμός. 

ΚΕΦΑΛΑΙΟ ΔΕΥΤΕΡΟ 
ΑΛΛΕΣ ΔΙΑΤΑΞΕΙΣ 

Αρθρο 20 

1. Η παράγραφος 2 του άρθρου 1 του π.δ. 219/ 2006 
(ΦΕΚ 221 Α') αντικαθίσταται ως εξής: 

«Ως γυμναστήριο νοείται κάθε μονάδα άθλησης σε 
κλειστό ή ανοιχτό χώρο που έχει ως σκοπό την παροχή 
υπηρεσιών σωματικής άσκησης και άθλησης, ιδίως μέσω 
της παροχής υπηρεσιών ελεύθερης γυμναστικής, αερο¬ 
βικής γυμναστικής, αερόβιας προπόνησης με χρήση ηλε¬ 
κτρονικών μηχανημάτων, προπόνησης με αντιστάσεις, 
προγραμμάτων ευλυγισίας διαστάσεων, γυμναστικής 
για παιδιά, υδρογυμναστικής, παθητικής γυμναστικής 
με χρήση μηχανημάτων, παραδοσιακών χορών, αυτοά¬ 
μυνας, κολύμβησης.» 

2. Το δεύτερο εδάφιο της παραγράφου 1 του άρθρου 2 
του π.δ. 219/2006 (ΦΕΚ 221 Α') αντικαθίσταται ως εξής: 

«Επίσης παρέχονται υπηρεσίες ατομικής και ομαδικής 
σωματικής άσκησης προς βελτίωση ειδικών ικανοτήτων 
και τη συντήρηση της ατομικής φυσιολογίας ή τη μεγι¬ 
στοποίηση των λειτουργιών ζωτικών οργάνων.» 

3. Το τέταρτο εδάφιο της παραγράφου 1 του άρθρου 
2 του π.δ. 219/2006 (ΦΕΚ 221 Α') καταργείται. 

4. Η δεύτερη παράγραφος του άρθρου 2 του π.δ. 219/ 
2006 (ΦΕΚ 221 Α') καταργείται. 

Αρθρο 21 

Στην πρώτη παράγραφο του άρθρου 3 του ν. 2737/1999 
(ΦΕΚ 174 Α'), προστίθεται εδάφιο ως εξής: 

«Κάθε είδους δαπάνες σχετικές με την αναζήτηση, 
λήψη και μεταφορά μυελού των οστών από μη συγγενείς 
δότες μέσω Διεθνών Δεξαμενών Αναζήτησης, δύνανται 
να καταβάλλονται άμεσα από τον Εθνικό Οργανισμό 
Μεταμοσχεύσεων και στη συνέχεια να αναζητούνται 
από τα ασφαλιστικά Ταμεία ή από το Υπουργείο Υγείας 
και Κοινωνικής Αλληλεγγύης για τους ανασφάλιστους 
ασθενείς. Ο Εθνικός Οργανισμός Μεταμοσχεύσεων δύ- 
ναται να εισπράττει από τις Διεθνείς Δεξαμενές Ανα¬ 
ζήτησης ποσά για υπηρεσίες αναζήτησης μυελού των 
οστών που παρέχει ο ίδιος ή εποπτευόμενες από αυτόν 
μονάδες. Στην τελευταία περίπτωση αποδίδει στις επο¬ 
πτευόμενες μονάδες τα ποσά που τους αναλογούν.» 

Αρθρο 22 

Το πρώτο εδάφιο της παραγράφου 2 του άρθρου 7 
του ν. 1965/1991 (ΦΕΚ 146 Α') αντικαθίσταται ως εξής: 

«Το «Ινστιτούτο Φαρμακευτικής'Ερευνας και Τεχνολο¬ 
γίας», που στο εξής αποκαλείται Ι.Φ.Ε.Τ., λειτουργεί ως 
νομικό πρόσωπο ιδιωτικού δικαίου μη κερδοσκοπικού 
χαρακτήρα.» 

Αρθρο 23 

Στο άρθρο 18 του ν. 3402/2005 (ΦΕΚ 258 Α'), προστί¬ 
θεται εδάφιο ως εξής: 

«Για την απόκτηση της άδειας ίδρυσης και λειτουρ¬ 
γίας εφαρμόζονται οι διατάξεις του π.δ. 395/1993 (ΦΕΚ 
166 Α').» 

Άρθρο 24 

Οι μετατάξεις και αποσπάσεις του προσωπικού, πλην 
του ιατρικού, των Φορέων Παροχής Υπηρεσιών Υγείας 
και Κοινωνικής Αλληλεγγύης (Φ.Π.Υ.Υ.Κ.Α.), που βρίσκο¬ 
νται στην ίδια Υγειονομική Περιφέρεια, γίνονται με απο¬ 
φάσεις του Διοικητή της Υγειονομικής Περιφέρειας. Οι 
μετατάξεις και αποσπάσεις του προσωπικού, πλην του 
ιατρικού, των Φ.Π.Υ.Υ.Κ.Α. μιας Υγειονομικής Περιφέρειας 
σε Φ.Π.Υ.Υ.Κ.Α. άλλης Υγειονομικής Περιφέρειας γίνονται 
με κοινή απόφαση των Διοικητών των αντίστοιχων Υγει¬ 
ονομικών Περιφερειών, μετά από γνώμη των αρμόδιων 
συλλογικών οργάνων. Σε περίπτωση διαφωνίας των δύο 
Διοικητών, αυτές μπορούν να γίνουν μόνο με απόφαση 
του Γ ενικού Γ ραμματέα Υγείας και Κοινωνικής Αλληλεγ¬ 
γύης. Ο Διοικητής της Υγειονομικής Περιφέρειας μπορεί 
με αποφάσεις του να μετακινεί ιατρικό, επιστημονικό μη 
ιατρικό, νοσηλευτικό, διοικητικό, τεχνικό και λοιπό προ¬ 
σωπικό των Φ.Π.Υ.Υ.Κ.Α. της Περιφέρειάς του για κάλυψη 
εφημεριών ή άλλων αναγκών για χρονικό διάστημα όχι 
μεγαλύτερο των τριών μηνών, μέσα στο ίδιο έτος. 

Άρθρο 25 

Τα προβλεπόμενα από τις παραγράφους 5 και 8 του 
άρθρου 8 του ν. 3205/2003 (ΦΕΚ 297 Α') επιδόματα, που 
καταβλήθηκαν από 1.1.1997 έως 31.5.2005 σε υπαλλήλους 
του Ε.Κ.Α.Β., θεωρούνται νομίμως καταβληθέντα και δεν 
αναζητούνται. 

Άρθρο 26 

Στην παράγραφο 1 του άρθρου 18 του π.δ. 235/2000 
(ΦΕΚ 199 Α'), προστίθεται εδάφιο ως εξής: 

«Στην απαγόρευση της παρούσας παραγράφου δεν 
εμπίπτουν οι μικτές (διαγνωστικές και επεμβατικές με 
ειδικό αντικείμενο) και οι αμιγώς επεμβατικές (λιθοτρι¬ 
ψίας, ακτινοθεραπείας, εγχειρήσεων με ακτίνες Εεεβι·) 
μονάδες των ιδιωτικών φορέων πρωτοβάθμιας ή δευ¬ 
τεροβάθμιας φροντίδας υγείας.» 

Άρθρο 27 

Οι Δημόσιες Μονάδες Υγείας, που προσδιορίζονται 
από το π.δ. 146/2003 (ΦΕΚ 122 Α'), όπως αυτό ισχύει, 
συντάσσουν ετήσιες οικονομικές καταστάσεις σύμφωνα 
με τα Διεθνή Λογιστικά Πρότυπα Χρηματοοικονομικής 
Πληροφόρησης που υιοθετούνται από την Ευρωπαϊκή 
Ένωση, όπως προβλέπεται από τον Κανονισμό (ΕΚ.) 
αριθ. 1606/ 2002 του Ευρωπαϊκού Κοινοβουλίου και του 
Συμβουλίου της Ευρωπαϊκής Ένωσης της 19ης Ιουλίου 
2002, που δημοσιεύθηκε στην επίσημη Εφημερίδα των 
Ευρωπαϊκών Κοινοτήτων (Ε 243) και τους Κανονισμούς 
που εκδίδονται από την Επιτροπή κατ’ εξουσιοδότη¬ 
ση των άρθρων 3 και 6 του Κανονισμού 1606/2002. Οι 
μητρικές εταιρείες συντάσσουν Ετήσιες Ενοποιημένες 
Οικονομικές Καταστάσεις, σύμφωνα με τα Πρότυπα που 
προαναφέρονται. 

Άρθρο 28 

Στο τέλος του άρθρου 23 του ν. 3370/2005 (ΦΕΚ 176 
Α') προστίθεται παράγραφος 4 ως εξής: 

«4. Υπάλληλοι των κλάδων ΠΕ Ιατρών, ΠΕ Ιατρών Ειδικο¬ 
τήτων, ΠΕ Οδοντιάτρων και ΠΕ Φαρμακοποιών, που κατά 


την ημερομηνία δημοσίευσης του νόμου αυτού κατέχουν 
οργανικές ή συσταθείσες προσωποπαγείς θέσεις στις 
Δ.Υ.ΠΕ. μπορούν να μετατάσσονται είτε σε διευθύνσεις 
Δημόσιας Υγιεινής των Νομαρχιακών Αυτοδιοικήσεων είτε 
σε Νοσοκομεία ή Κέντρα Υγείας που υπάγονται στην αρ¬ 
μοδιότητα της οικείας Δ.Υ.ΠΕ. ή άλλης Δ.Υ.ΠΕ. εκτός Αθη¬ 
νών, Πειραιώς και Θεσσαλονίκης και να κατατάσσονται 
στον κλάδο Ιατρών, Οδοντιάτρων και Φαρμακοποιών Ε.Σ.Υ. 
αντίστοιχα, με εισαγωγικό βαθμό Επιμελητή Β', σε συνι- 
στώμενες προσωποπαγείς θέσεις, κατόπιν αξιολόγησής 
τους από τα αρμόδια συμβούλια επιλογής επιμελητών. 
Η μετάταξη διενεργείται μετά από αίτηση των ως άνω 
ιατρών, οδοντιάτρων και φαρμακοποιών, με κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Υγείας και Κοινωνικής Αλληλεγγύης, η 
δε κατάταξη των μετατασσομένων, όπου αυτό απαιτείται, 
πραγματοποιείται με απόφαση του Υπουργού Υγείας και 
Κοινωνικής Αλληλεγγύης, επί τη βάσει της αξιολόγησής 
τους, από το αρμόδιο πενταμελές Ειδικό Συμβούλιο Επι¬ 
λογής. Το Ειδικό Συμβούλιο Επιλογής αποτελείται από 
ιατρούς Ε.Σ.Υ. με βαθμό Διευθυντή ή Επιμελητή Α' και 
συνιστάται, όποτε απαιτείται, με απόφαση του Υπουργού 
Υγείας και Κοινωνικής Αλληλεγγύης, ύστερα από εισήγηση 
του Κεντρικού Συμβουλίου Υγείας. 

Οι μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του κλάδου ΠΕ Ιατρών και 
Οδοντιάτρων που υπηρετούσαν κατά το χρόνο έναρξης 
του ν. 3527/2007 τρίτο άρθρο παρ. 15 στις απορροφού- 
μενες Δ.Υ.ΠΕ. μετατάσσονται σε συνιστώμενες προσω¬ 
ποπαγείς θέσεις σε Νοσοκομεία, Κέντρα Υγείας, Μο¬ 
νάδες Κοινωνικής Φροντίδας, Υπηρεσίες του ΟΠΑΔ και 
Διευθύνσεις Υγείας των Νομαρχιακών Αυτοδιοικήσεων, 
ανεξάρτητα εάν ο κλάδος και η κατηγορία προβλέπο- 
νται στον Οργανισμό του φορέα υποδοχής.» 

Άρθρο 29 

Το πρώτο και το δεύτερο εδάφιο της παραγράφου 1 
του άρθρου 15 του ν. 2920/2001 (ΦΕΚ 131 Α') αντικαθί¬ 
στανται ως εξής: 

«1. Ιατροί ειδικευμένοι και οδοντίατροι, καθώς και οι 
απόφοιτοι όλων των Σχολών Επαγγελμάτων Υγείας, 
Α.Ε.Ι. ή Τ.Ε.Ι. ή Τ.Ε.Ε. των ειδικοτήτων νοσηλευτών, τεχνο¬ 
λόγων ιατρικών εργαστηρίων, κοινωνικών λειτουργών, 
φυσικοθεραπευτών, φαρμακοποιών, ψυχολόγων και βι¬ 
ολόγων, που πάσχουν από: 

α) ομόζυγο β μεσογειακή αναιμία, ως πολυμεταγγι¬ 
ζόμενα άτομα, 

β) δρέπανο και μικροδρεπανοκυτταρική αναιμία, με 
συχνές νοσηλείες ανά έτος για κρίσεις και επιπλοκές 
από τη νόσο, 

γ) συγγενή αιμορραγική διάθεση (αιμορροφιλία), με¬ 
ταγγιζόμενοι με παράγωγα αίματος, 

δ) ενεργό ινοκυστική νόσο, που απαιτεί συχνές νοση¬ 
λείες σε παθολογική ή πνευμονολογική κλινική, 

ε) αμφοτερόπλευρη νευροαισθητήρια πρακτική κώ¬ 
φωση, 

στ) τύφλωση, 

μπορούν να ζητήσουν το διορισμό τους, οι μεν ιατροί 
και οδοντίατροι σε προσωρινές και προσωποπαγείς 
θέσεις, όλες δε οι υπόλοιπες ειδικότητες σε προσωπο¬ 
παγείς θέσεις της ειδικότητάς τους, που συνιστώνται 
με την απόφαση διορισμού σε οποιοδήποτε νοσοκομείο 
ή Κέντρο Υγείας του Ε.Σ.Υ. Ο διορισμός των ιατρών 

και των οδοντιάτρων γίνεται για πενταετή θητεία και 
με εισαγωγικό βαθμό Επιμελητή Β', με απόφαση του 
Υπουργού Υγείας και Κοινωνικής Αλληλεγγύης, μετά 
από ατομική κρίση του υποψηφίου, από πενταμελές Ει¬ 
δικό Συμβούλιο Επιλογής, που αποτελείται από ιατρούς 
Ε.Σ.Υ. με βαθμό Διευθυντή ή Επιμελητή Α' και συνιστάται 
για συγκεκριμένες κρίσεις, με απόφαση του Υπουργού 
Υγείας και Κοινωνικής Αλληλεγγύης, ύστερα από εισή¬ 
γηση του Κεντρικού Συμβουλίου Υγείας.» 

Άρθρο 30 

Η παράγραφος 11 του άρθρου 20 του ν. 2519/1997 (ΦΕΚ 
165 Α') αντικαθίσταται ως εξής: 

«11. Οι διατάξεις της παραγράφου 1 του άρθρου 9 του 
ν. 2194/1994 (ΦΕΚ 94 Α') ισχύουν και για τους ιατρούς 
που πάσχουν από σακχαρώδη διαβήτη μετά συνοδού 
διαβητικής αμφιβληστροειδοπάθειας ή λευχαιμία ή μυο¬ 
καρδιοπάθεια ή σκλήρυνση κατά πλάκας, μετά κλινικής 
αποδεδειγμένης συμπτωματολογίας, καθώς και για τους 
καρκινοπαθείς και τους πάσχοντες από νεφρική ανε¬ 
πάρκεια, προκειμένου να ειδικευθούν ως υπεράριθμοι 
στην ειδικότητα και το νοσοκομείο της επιλογής τους, 
σύμφωνα με τις ανάγκες και τις εκπαιδευτικές δυνατό¬ 
τητες των κλινικών, των τμημάτων και των εργαστηρίων 
του νοσοκομείου αυτού.» 

Άρθρο 31 

1. Στην παράγραφο 8 του άρθρου 17 του ν. 3418/2005 
προστίθεται περίπτωση γ' ως εξής: 

«γ. Η ενημερωτική καταχώριση στα έντυπα μέσα μα¬ 
ζικής ενημέρωσης του ονοματεπώνυμου του ιατρού, 
της ειδικότητάς του, της διευθύνσεως και των ωρών 
λειτουργίας του ιατρείου του.» 

2. Κατά την κρίση των υποψηφίων για την κατάληψη 
θέσης ιατρού κλάδου Ε.Σ.Υ., ο χρόνος εργασίας των ια¬ 


τρών σε νοσοκομειακές μονάδες του Ι.Κ.Α. υπολογίζεται 
ισότιμα με την προϋπηρεσία σε νοσοκομείο του Ε.Σ.Υ. 

Άρθρο 32 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζε¬ 
ται διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 27 Ιουλίου 2007 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΠΡ. ΠΑΥΛΟΠΟΥΛΟΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Β. ΜΑΓΓΙΝΑΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


ΥΦΥΠΟΥΡΓΟΣ ΠΟΛΙΤΙΣΜΟΥ 

Γ. ΟΡΦΑΝΟΣ 


Θεωρήθηκε καί τέθηκε η Μεγάλη Σφραγίδα του 
Κράτους. 

Αθήνα, 31 Ιουλίου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

